শবর জনজাতি

শবর জনজাতি (এছাড়াও বলা হয় সবর জনজাতি এবং সাওরা) হল মুন্ডা উপজাতির আদিবাসী সম্প্রদায়, যারা প্রধানত ওড়িশা ঝড়খণ্ড
  ও পশ্চিমবঙ্গ রাজ্যে বাস করে। ঔপনিবেশিক আমলে, অপরাধী উপজাতি আইন ১৮৭১-এর অধীনে তাদের 'অপরাধী উপজাতি'গুলির মধ্যে একটি হিসাবে শ্রেণীবদ্ধ করা হয়েছিল। তার রেশ টেনে আধুনিক সময়েও তাদের ওপর সামাজিক কলঙ্ক আরোপ করা হয় এবং সমাজ থেকে বহিষ্কার করে তাদের "একঘরে" করে রাখা হয়।Dilip D'Souza on the Sabar tribe Rediff.com, October 16, 1999.Accused Of Being Accursed by Dilip D'Souza, Rediff.com, 10 June 1999. বিখ্যাত বাঙালি লেখক এবং সক্রিয় কর্মী মহাশ্বেতা দেবী এই বন্য আদিবাসীদের উন্নতি বিধানের জন্য সচেষ্ট ছিলেন। এরা অনেক প্রাচীন জনজাতি। ব্রিটিশ ঔপনিবেশিক আমলে চা বাগানের কাজের জন্য অনেক শবর পরিবার বাংলাদেশে চলে যাওয়ায়, সেখানেও শবরদের বাস দেখতে পাওয়া যায়।

ইতিহাস
হিন্দু মহাকাব্য মহাভারতে সবর উপজাতির উল্লেখ পাওয়া যায়,Orissa Tribes bharatonline.com'. তাদের সাওরা নামেও ডাকা হয়। যদিও পূর্ব সিংভূম জেলার কিছু অংশে, প্রধানত মুসাবনি অঞ্চলে, তারা কারিয়া নামে পরিচিত।Sabar Tribe india9.com. বিখ্যাত লেখক এবং সক্রিয় কর্মী মহাশ্বেতা দেবী এই বন্য আদিবাসীদের সাথে কাজ করার জন্য পরিচিত ছিলেন।Hazaar Chaurasi Ki Ma - Mahashweta Devi  Tehelka, 11 September 2004.
অবস্থান
এই নির্জনবাসী উপজাতিটিকে প্রাথমিকভাবে ওড়িশা Sabar tribals go on ‘Bharat Darshan’ The Hindu, 27 February 2008. এবং পশ্চিমবঙ্গ রাজ্যের মেদিনীপুর জেলায় দেখতে পাওয়া যায়। এছাড়া ঝড়খন্ড রাজ্যে শবর উপজাতি মানুষ দেখা যায়।

জীবিকা
এই উপজাতি পরম্পরাগতভাবে সাধারণত বনে বাস করে। তাই এদের কৃষি কাজে অভিজ্ঞতার অভাব রয়েছে। তারা তাদের জীবিকার জন্য বনের উপর নির্ভর করে। 
ভয়াবহ অবস্থা
সাম্প্রতিক বছরগুলিতে, শবরদের বসতি এলাকায় নকশালবাদী বিদ্রোহ ছড়িয়ে পড়ার পর, পুলিশ মাঝে মাঝেই বনে শবরদের প্রবেশাধিকারে বিধি নিষেধ অর্পণ করছে। এই কারণে তাদের জীবন জীবিকার সংস্থানে টান পড়ছে। কয়েক বছর আগে, ২০০৪ সালে, জানা গিয়েছিল মেদিনীপুর জেলার আমলাসোলের শবর গ্রামে, বেশ কয়েক মাস অনাহারে থাকার পর পাঁচ জন শবর মারা গেছে। এই খবর গণ মাধ্যমে প্রচারিত হবার পর ক্ষোভ ছড়িয়ে পড়েছিল। পরবর্তীকালে, দুর্বার মহিলা সমন্বয় কমিটি (ডিএমএসসি) এই এলাকায় একটি বিদ্যালয় শুরু করেছিল, আংশিকভাবে সেটির অর্থায়ন করেছিল কলকাতার যৌনকর্মীরা।

২০০৮ সালের জুন মাসে, পশ্চিমবঙ্গের অনেক গ্রামে শবর গোষ্ঠী ভয়াবহ বন্যার শিকার হয়েছিল। ক্যাথলিক মিশনারিরা তাদের এই বিপদে এগিয়ে এসে প্রচুর পরিমাণে সাহায্য করেছিলেন।
বাংলাদেশের শবর
ঔপনিবেশিক আমলে চা বাগানের শ্রমিক হিসেবে কাজ করার জন্য শত শত শবর বর্তমান বাংলাদেশে চলে গিয়েছিল। আজ, বাংলাদেশের উত্তর-পূর্বাঞ্চলীয় জেলাগুলি, যেমন মৌলভীবাজার, নন্দরানী, হরিণছড়া এবং রাজঘাটের মতো এলাকায় তাদের মধ্যে প্রায় ২০০০ জন বসবাস করছে।

তথ্যসূত্র

আরও পড়ুন
 The Book of the Hunter, by Mahasweta Devi, translated by Sagaree and Mandira Sengupta, Seagull, 2002. .
 Hated, Humiliated, Butchered by Mahasweta Devi, Tehelka, 12 October 2007
The Why-Why Girl, by Mahasweta Devi, illustrated by Kanyika Kini, Tulika Press, 2005. .

 উৎসসমূহ 
 Sabar tribe in Sabar Nagar, Jamshedpur district

বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:পশ্চিমবঙ্গের উপজাতি
বিষয়শ্রেণী:রাজ্য বা কেন্দ্রশাসিত অঞ্চল অনুযায়ী ভারতের জাতিগোষ্ঠী
বিষয়শ্রেণী:ভারতের তফসিলি জনজাতি
বিষয়শ্রেণী:ঝাড়খণ্ডের জাতিগোষ্ঠী
বিষয়শ্রেণী:হিন্দু সম্প্রদায়
বিষয়শ্রেণী:ঝাড়খণ্ডের সামাজিক গোষ্ঠী
বিষয়শ্রেণী:বাংলাদেশের জাতিগোষ্ঠী
বিষয়শ্রেণী:ওড়িশার তফসিলি উপজাতি
বিষয়শ্রেণী:হিন্দু সমাজ
বিষয়শ্রেণী:ভারতের বিমুক্ত জাতি